LIETUVOS RESPUBLIKOS APLINKOS MINISTRO

ĮSAKYMAS

DĖL LIETUVOS RESPUBLIKOS APLINKOS MINISTRO 2005 M. GRUODŽIO 23 D. ĮSAKYMO Nr. D1-636 „DĖL POVEIKIO APLINKAI VERTINIMO PROGRAMOS IR ATASKAITOS RENGIMO NUOSTATŲ PATVIRTINIMO“ PAKEITIMO

2010 m. gegužės 6 d. Nr. D1-370

Vilnius

Pakeičiu Lietuvos Respublikos aplinkos ministro 2005 m. gruodžio 23 d. įsakymą Nr. D1-636 „Dėl Poveikio aplinkai vertinimo programos ir ataskaitos rengimo nuostatų patvirtinimo“ (Žin., 2006, Nr. 6-225; 2008, Nr. 79-3138):

1. Preambulę išdėstau taip:

„Vadovaudamasis Lietuvos Respublikos planuojamos ūkinės veiklos poveikio aplinkai vertinimo įstatymo (Žin., 1996, Nr. 82-1965; 2005, Nr. 84-3105) 8 straipsnio 2 dalimi ir siekdamas įgyvendinti 2009 m. balandžio 23 d. Europos Parlamento ir Tarybos direktyvos 2009/31/EB dėl anglies dioksido geologinio saugojimo, iš dalies keičiančios Tarybos direktyvą 85/337/EEB, direktyvas 2000/60/EB, 2001/80/EB, 2004/35/EB, 2006/12/EB, 2008/1/EB ir Reglamentą (EB) Nr. 1013/2006 (OL 2009 L 140, p. 114), 33 straipsnio nuostatas,“.

2. Nurodytuoju įsakymu patvirtintus Poveikio aplinkai vertinimo programos ir ataskaitos rengimo nuostatus papildau šiais 10.5 ir 10.6 punktais:

„10.5. kurą deginančių įrenginių, kurių elektrinė galia yra 300 MW ar didesnė įrengimo atveju, įvertinimas:

10.5.1. ar egzistuoja tinkamos saugyklos anglies dioksido geologiniam saugojimui;

10.5.2. ar yra techninių ir ekonominių galimybių įrengti anglies dioksido transportavimo įrenginius;

10.5.3. ar yra techninių ir ekonominių galimybių modifikuoti įrangą anglies dioksido surinkimui;

10.6. jei 10.5.1–10.5.3 punktuose nurodytos sąlygos įvykdytos, informacija, įrodanti, kad kurą deginančio įrenginio vietoje numatyta pakankamai vietos įrangai, reikalingai anglies dioksido surinkimui ir suspaudimui, nurodant vietą Ataskaitos grafinėje medžiagoje.“

Aplinkos ministras	Gediminas Kazlauskas